Data was extracted from:https://www.infomed.co.il/treatments/pancreas-transplant/

השתלת לבלב (Pancreas Transplant)
ערוץ ביטוח בריאות
2 דקות קריאה
כללי
שאלות ותשובות
מאמרים
מטרת הניתוח
בעת השתלת לבלב משתילים לבלב בריא, שנתקבל מתורם בגופו של אדם הלוקה בסוכרת חריפה.
סוכרת חריפה מטיפוס 1 קשורה לעתים קרובות לאי ספיקת כליות. כתוצאה מכך, אדם שזקוק להשתלת לבלב זקוק גם להשתלת כליה. קיימים שלושה סוגים של ניתוחי השתלת לבלב :
·
ניתוח משולב להשתלת כליה ולבלב
, במהלכו מושתלים כליה וגם לבלב.
·
השתלת לבלב לאחר כליה
, הלבלב מושתל זמן מה לאחר שהושתלה כליה.
·
השתלת לבלב בלבד
, בו מחליפים רק את הלבלב. מבוצע בחולים שכליותיהם מתפקדות.
מיהם המועמדים לביצוע השתלת לבלב?
צוות מומחים מבצע הערכה, שקובעת אם החולה או החולה הם מועמדים טובים עבור השתלת לבלב.
החולים היחידים שמועמדותם נשקלת, הם אנשים הלוקים בסוכרת חריפה, בדרך כלל מטיפוס 1, או סוכרת נעורים פעילה.
אדם שאובחן כמועמד מתאים להשתלת לבלב נרשם ברשימת המתנה. צוות המומחים מתייחס לשיקולים רבים בבואו לקבוע אם ראוי לצרף אדם מסוים לרשימת ההמתנה או לא.
נלקחים בחשבון מצב בריאותו הכללי של החולה והתאמתו לניתוח גדול.
ניתוחי השתלת לבלב אינם מבוצעים באנשים הלוקים במחלות הבאות:
·
סרטן לא מטופל.
·
זיהומים שאינם ניתנים לטיפול מוחלט, או לריפוי, כמו למשל שחפת.
·
בעיות, או סיבוכים חמורים בלב, בריאות, או בכבד, שנגרמו כתוצאה מסוכרת והופכים את הניתוח למסוכן מידי.
תהליך הניתוח
במהלך ניתוח השתלת לבלב, מתקבלת תרומה של לבלב, באמצעות ניתוח מסירים אותו מגוף התורם ומשתילים אותו בגופו של החולה מקבל התרומה, מבלי להסיר את הלבלב שלו שאינו מתפקד.
יש לבצע השתלת לבלב בגוף החולה , תוך מספר שעות מרגע הסרתו מגוף התורם. צוות של מנתחים ומרדימים מבצע ניתוח להסרת הלבלב מגוף התורם. לעתים, צוות נוסף מסיר איברים נוספים כגון כליות.
הטיפול אחרי הניתוח
לאחר ניתוח השתלת לבלב המושתל מקבל תרופות נוגדות דחייה, על מנת למנוע מצב בו המערכת החיסונית של המושתל תדחה את האיבר החדש.
אדם ששוקל לעבור השתלת לבלב חייב להסכים ליטול תרופות נוגדות דחייה, למשך כל החיים. כמו כן, מועמד להשתלה חייב להסכים לביצוע בדיקות מעקב, לאחר הניתוח על ידי אנשי צוות רפואי, לשארית חייו.
שייך לתחום: ניתוחים בתחום
כירורגיה